Source: http://www.medzev.info/mestsky-urad/informacie-pre-obcanov/
Timestamp: 2017-03-23 06:17:03+00:00

Document:
Informácie pre občanov | Mesto Medzev
Mesto Medzev > Mestský úrad > Informácie pre obča… Informácie pre občanov
Zásady pre vybavovanie sťažností v podmienkach mesta Medzev
Mestské zastupiteľstvo v Medzeve na základe ust. § 11 ods. 1 zákona č. 9/2010 Z. z. o sťažnostiach a podľa ust. § 11 ods. 4 písm. k) zákona SNR č. 369/1990 Zb. o obecnom zriadení v znení neskorších právnych predpisov vydáva t i e t o
Zásady pre vybavovanie sťažností
v podmienkach mesta Medzev
Tieto zásady pre vybavovanie sťažností v podmienkach mesta Medzev ( ďalej len „ zásady „ ) sú záväzné pre orgány mesta, t.j. pre primátora a mestské zastupiteľstvo a pre orgány mestského zastupiteľstva vymedzené v ust. § 10 ods. 2 zákona SNR č. 369/1990 Zb. o obecnom zriadení v znení neskorších právnych predpisov a zamestnancov mesta a to pri : podávaní, prijímaní, evidovaní, vybavovaní sťažnosti, vybavovaní opakovanej sťažnosti a ďalšej opakovanej sťažnosti, vybavovaní sťažnosti proti postupu pri vybavovaní sťažnosti alebo pri odložení sťažnosti.
Sťažnosťou je také podanie fyzickej osoby alebo právnickej osoby, ktoré spĺňa podmienky určené platnou právnou úpravou. Každé podanie fyzickej osoby alebo právnickej osoby sa pritom posudzuje vždy podľa jeho obsahu bez ohľadu na jeho označenie.
Podania, ktoré nie sú sťažnosťou sa vybavujú osobitným postupom v súlade s platnou právnou úpravou.
Sťažnosť sa podáva na Mestský úrad Medzev, Štóska č.6, 044 25 Medzev alebo na e-mailovej adrese mesto@medzev.sk
Sťažnosť ktorá bola podaná mestu telefaxom alebo elektronickou poštou sa považuje za písomnú iba vtedy, ak ju sťažovateľ do 5 pracovných dní od jej podania písomne potvrdí svojim podpisom, inak sa sťažnosť odloží.
Pri ústnej sťažnosti podanej sťažovateľom sa postupuje v zmysle ust. § 5 ods. 4 až 6 zákona o sťažnostiach.
Ak podávateľ sťažnosti požiada o utajenie svojej totožnosti mesto postupuje podľa ust. § 8 zákona o sťažnostiach.
mesto prijíma sťažnosti na sekretariáte Mestského úradu každý deň počas úradných hodín:
Pondelok : od 7,30 hod do 15,30 hod
Utorok : od 7,30 hod do 15,30 hod
Streda : od 7,30 hod do 18,00 hod
Piatok : od 7,30 hod do 11,30 hod
Každá prijatá sťažnosť musí byť zaevidovaná v podacom denníku mesta a následne aj v centrálnej evidencií sťažností vedenej v súlade so zák. č. 9/2010 Z. z. o sťažnostiach.
Za vedenie centrálnej evidencií sťažností zodpovedá zamestnanec mesta, ktorého písomne poverí primátor mesta.
Každá prijatá sťažnosť sa posúdi podľa jej obsahu.
Podľa obsahu sa každá sťažnosť :
a) vybaví ( ust. § 18 a nasl. zákona o sťažnostiach ), alebo
b) vráti ( ust. § 4 ods. 3 zákona o sťažnostiach ), alebo
c) postúpi ( ust. § 4 ods. 4 a ods. 5 zákona o sťažnostiach ), alebo
d ) odloží ( ust. § 6 zákona o sťažnostiach ).
Opakovaná sťažnosť a ďalšia opakovaná sťažnosť sa vybaví podľa § 21 zákona o sťažnostiach.
Sťažnosti týkajúce sa činnosti zamestnancov mesta prešetruje a vybavuje prednosta mestského úradu.
Sťažnosti proti prednostovi úradu vybavuje primátor mesta.
Sťažnosti proti primátorovi mesta pokiaľ ide o prenesený výkon štátnej správy prešetruje a vybavuje príslušný najbližší orgán štátnej správy, ktorému zákon zveril kontrolnú pôsobnosť podľa osobitného predpisu.(1)
Sťažnosti proti primátorovi mesta, pokiaľ ide o výkon samosprávy prešetruje a vybavuje komisia mestského zastupiteľstva .
Sťažnosti proti príslušníkovi mestskej polície prešetruje a vybavuje náčelník mestskej polície.
Sťažnosti proti náčelníkovi mestskej polície prešetruje a vybavuje primátor mesta.
Sťažnosti občanov a zákonných zástupcov detí a žiakov škôl a školských zariadení, ktorých je mesto zriaďovateľom (okrem sťažností podľa §13 ods. 1 zák. č. 596/2003 Z. z. – t.j. okrem sťažností týkajúcich sa úrovne pedagogického riadenia, úrovne výchovy a vzdelávania a materiálno-technických podmienok vrátane praktického vyučovania)vybavuje primátor mesta.
V prípade potreby požiada o pomoc pri prešetrovaní sťažností Štátnu školskú inšpekciu alebo Krajský školský úrad.
Sťažnosti týkajúce sa činnosti riaditeľa rozpočtovej alebo príspevkovej organizácie zriadenej mestom – mimo odseku 8 tohto článku – vybavuje primátor mesta.
Sťažnosti týkajúce sa činnosti hlavného kontrolóra mesta prešetruje a vybavuje komisia mestského zastupiteľstva.
Sťažnosti týkajúce sa činnosti jednotlivých poslancov mestského zastupiteľstva vybavuje komisia mestského zastupiteľstva.
Sťažnosti týkajúce sa činnosti mestského zastupiteľstva pri prenesenom výkone štátnej správy prešetruje a vybavuje príslušný najbližší orgán štátnej správy, ktorému zákon zveril kontrolnú pôsobnosť podľa osobitného predpisu.(1) Sťažnosti týkajúce sa činnosti mestského zastupiteľstva pri výkone samosprávy prešetruje a vybavuje komisia mestského zastupiteľstva.
Na vybavenie opakovanej sťažnosti je príslušný orgán a zamestnanec, ktorý vybavil predchádzajúcu sťažnosť.
Sťažnosť nesmie byť pridelená na prešetrenie a vybavenie tomu, proti komu smeruje, ani zamestnancovi v jeho riadiacej pôsobnosti.
Zamestnanec poverený vybavením sťažnosti je povinný bezodkladneoznámiť skutočnosti, na základe ktorých je podľa § 12 ods. 2 zák. č. 9/2010 Z. z. o sťažnostiach vylúčený z prešetrovania a vybavovania sťažností primátorovi mesta. Primátor mesta v súlade s týmito zásadami rozhodne, komu bude sťažnosť pridelená na vybavenie, alebo vec sám vybaví.
Čl. VI Sťažnosť proti vybavovaniu sťažnosti a sťažnosť proti odloženiu sťažnosti
Sťažnosť proti vybaveniu sťažnosti a sťažnosť proti odloženiu sťažnosti zamestnancom mesta vybavuje primátor mesta.
Sťažnosť proti vybaveniu alebo odloženiu sťažnosti primátorom mesta je v súlade s § 22 ods. 3 zákona č. 9/2010 Z. z. o sťažnostiach príslušný vybaviť, pokiaľ ide o prenesený výkon štátnej správy je príslušný najbližší orgán štátnej správy. (1)
Sťažnosť proti vybaveniu alebo odloženiu sťažnosti primátorom mesta je v súlade s § 22 ods. 3 zákona č. 9/2010 Z. z. o sťažnostiach príslušný vybaviť pokiaľ ide o samosprávu komisia mestského zastupiteľstva.
Mesto sťažnosť vybaví v lehote 60 pracovných dní. Z dôvodu náročnosti na prešetrenie sťažnosti je možné lehotu 60 pracovných dní predĺžiť o 30 pracovných dní.
O predĺžení lehoty rozhoduje primátor mesta.
Primátor mesta bezodkladne písomne oznámi sťažovateľovi predĺženie lehoty s uvedením dôvodu predĺženia lehoty.
Komisia mestského zastupiteľstva
Na vybavovanie sťažností poveruje komisiu mestského zastupiteľstva s názvom: „Komisia pre verejný poriadok“.
Komisia sa skladá minimálne z 4 členov a 2 náhradníkov. Poradie náhradníkov určí mestské zastupiteľstvo.
Členov komisie i náhradníkov volí mestské zastupiteľstvo výlučne z radov poslancov mestského zastupiteľstva.
V prípade, že sa sťažnosť dotýka niektorého z členov komisie, nastupuje na jeho miesto „ad hoc“ prvý náhradník. Členom komisie nemôže byť poslanec mestského zastupiteľstva voči, ktorému sťažnosť smeruje.
Na ustanovujúcom zasadnutí si komisia zo svojho stredu zvolí predsedu komisie.
Komisia sa schádza podľa potreby a to tak, aby boli zachované zákonné lehoty pre vybavovanie sťažností. Komisiu zvoláva predseda komisie.
Za komisiu navonok koná predseda komisie. Mestský úrad je povinný zabezpečiť všetky potrebné a materiálne podmienky pre bezproblémový chod a činnosť tejto komisie.
Pokiaľ tieto zásady neupravujú bližší postup pri prešetrovaní a vybavovaní sťažnosti , použije sa zákon č. 9/2010 Z. z. o sťažnostiach .
Zmeny a doplnky týchto zásad schvaľuje Mestské zastupiteľstvo mesta Medzev .
Na týchto zásadách sa uznieslo Mestské zastupiteľstvo mesta Medzev dňa 19. 5. 2010
Tieto zásady nadobúdajú účinnosť dňom 1. 6. 2010.
V Medzeve, dňa 20. 5. 2010
(1) § 4 ods. 1 písm. b) zákona 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 3 ods. 5 písm. d) zákona č. 135/1961 Zb. o pozemných komunikáciách (cestný zákon) v znení neskorších predpisov, § 31 zákona č. 154/1994 Z.z. o matrikách v znení neskorších predpisov.

References: § 11
 § 11
 § 10
 § 5
 § 8
 § 18
 § 4
 § 4
 § 6
 § 21
 §13
 § 12
 § 22
 § 22
 § 4
 § 3
 § 31